Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd.

Dros y flynyddoedd mae nifer o newidiadau mawr wedi digwydd ym myd addysgu yng Nghymru. Rhai newidiadau annisgwyl megis newidiadau mawr tu fewn a thu allan i’r ystafell ddosbarth yn sgîl Covid 19. Er roedd uchafbwynt y pandemig nôl yn 2020 mae effeithiau y pandemig wedi gadael ei hôl mewn ysgolion ar draws Cymru. Serch hyn dros y flynyddoedd mae newidiau bwriadol wedi digwydd hefyd megis cyflwyno Cwricilwm newydd i Gymru yn 2020 er mwyn ceisio sicrhau bod plant yng Nghymru yn cael y cyfleoedd ar gefnogaeth orau bosibl yn yr ystafell ddosbarth (Llywodraeth Cymru, 2021). Er yr holl newidiau mawr yma dros y flynyddoedd mae nod pob ysgol dal i barhau i fod yr un fath sef bod buddianau disgyblion yn dymchwel popeth arall. Felly er mwyn sicrhau eu bod nhw yn cyrraedd y nod yma mae Llywodraeth Cymru wedi creu 12 egwyddor addysgegol. Bwriad yr egwyddorion yma yw i gynnig cymorth i ysgolion wrth fynd ati i lunio Cwricilwm o fewn eu ysgolion (Estyn, 2020). O fewn yr aseiniad yma byddaf yn ffocysu ar un egwyddor yn bendodol sef asesu ar gyfer dysgu. Bwriad asesu ar gyfer dysgu yw bod ysgolion ar draws Cymru yn mawbsysiadau nifer helaeth o strategaethau gwahanol a chynhwysol er mwyn asesu eu disgyblion mewn gwahananol meysydd dysgu “Defnyddio asesu yn barhaus fel elfen graidd o addysgu” (Senedd Cymru, 2021, Tud 1). Wrth asesu eu plant mae athrawon yn gallu cael gwell dealltwraeith o gryfderau a gwendidau eu disgyblion, golyga hyn bod modd i athrawon newid y ffordd maent yn addysgu i sicrhau bod eu bod yn cynnig yr addysgeg orau i’r plant yn eu dosbarth ac wrth wneud hyn sicrhau datblygiad sylweddol o fewn yr ystafell ddosbarth ymysg eu disgyblion “Tell me and i’ll forget, show me and i may remember, involve me and I’ll understand” (Gadsby, 2012, Tud 11). Bwriadaf yn ystod yr aseiniad yma archwilio asesu ar gyfer dysgu fel egwyddor a strategaeth dysgu. Yn ystod yr aseiniad byddaf yn archwilio cryfderau’r maes ond hefyd byddaf yn archwilio’r gwendidau gan fel popeth ym myd addysg nid oes unrhywbeth yn berffaith. Yn ogystal byddaf yn archwilio tri maes dysgu a phrofiad gwahanol ac yn dangos sut rwyf wedi cynllunio gwersi i gyd fynd gyda’r meysydd yn ogystal sut rwyf wedi cynnwys strategaethau asesu ar gyfer dysgu yn y gwersi yma. Mae’r gwersi wedi cael i gynllunio ar gyfer dosbarth o 33 o blant rhwng wyth i ddeg oed. Mae’r ysgol wedi ei leoli mewn ardal gwledig ac eithaf difreitiedig lle mae nifer o ddisgyblion yn y dosbarth yn derbyn prydiau ysgol am ddim ac yn byw mewn tai lle nad yw amgylchedd y tŷ yn hybu dysgu. Felly roedd yn bwysig i mi i gynnig gwersi ac adnoddau a oedd yn mynd i helpu a hybu’r disgyblion penodol yma i ddatblygu (BBC Cymru Fyw, 2012). Thema y dobarth oedd hiraeth gan ffocysu yn benodol ar Batagonia. Dewisais ffocysu ar y maes dysgu a phrofiad llythrennedd, iaith a chyfathrebu wrth greu cerdyn post o Batagonia i Gymru. Yr ail maes dysgu dewisais oedd gwyddonaieth a thechnoleg wrth greu llong y Mimosa allan o ddeunyddiau gwahanol ac i weld os yw’r llong yn arnofio neu beidio. Ar maes dysgu olaf penderfynais ar  oedd y dyniaethau trwy greu llinell amser am ddigwyddiadau a dyddiadau pwysig y Cymry yn ymfudo i Batagonia. Roedd y disgyblion wedi derbyn nifer o wersi ar gyd-destun a pham dewisodd y Cymry ymfudo i Batagonia cyn y gwersi yma felly penderfynais creu y gwersi yma i ddatblygu dealltwriaeth y disgyblion o’r thema ymhellach ac i gael y cyfle i ddefnyddio eu dychymyg ac i arbrofi o fewn y meysydd dysgu a phrofiad yma. Mae gwahniaethau amlwg ymysg y disgyblion megis eu oedran serch hyn mae gwahaniaethau hefyd ymysg eu gallu megis rhai disgyblion yn y dosbarth ar lefel gallu plentyn yn y meithrin a rhai ohonynt uwchlaw a thu hwnt. Felly wrth gynllunio’r gwersi roedd angen cofio y gwahaniaethau yma yn ogystal a chofio bod pob plentyn yn unigryw (Ryder, 2013). Roedd yn bwysig i wneud hyn er mwyn sicrhau bod pob plentyn yn derbyn yr un chwarae teg. Wrth wneud hyn rydym yn sicrhau bod pob plentyn yn cael y cyfle i ddatblygu a gwneud cynnydd.
Mae 4 egwyddor i asesu ar gyfer dysgu sef rhannu meini prawf llwyddiant, cwestiynau/ansawdd y cwestiynu, ansawdd yr adborth a hunan asesu/asesu cyfoedion. Wrth gynnwys yr egwyddorion yma mewn gwersi mae’n sicrhau datblygiad ymysg y disgyblion. Mae’r egwyddorion yn gweithio law yn llaw er mwyn sicrhau bod y disgyblion yn derbyn yr addysgeg orau yn ogystal a chael y cyfleoedd orau i wneud cynnydd  “Mae asesu ar gyfer dysgu hynod o effeithiol wedi cael ei ystyried yn helaeth gan addysgwyr fel rhywbeth sy’n hanfodol o ran codi safonau ar gyfer dysgwyr” (Estyn, 2018, tud 1). Serch hyn mae angen cofio nad yw un plentyn yr un peth ac mae anghenion pob un yn wahanol felly dyw un strategaeth asesu ar gyfer dysgu nid o reidrwydd yn mynd i weithio gyda phob disgybl yn y dosbarth. Am hyn felly mae angen busoddi amser i ddod i nabod pob disgybl a eu angehnion benodol nhw. Y broblem gyda hwn yw nid oes modd i addysgwyr busoddi yr amser i wneud hyn ac nid oes amser gan athrawon i greu cynllun datblygu unigol a phwrpasol ar gyfer pob plentyn yn yr ystafell ddosbarth (BBC Cymru Fyw, 2023). Am hyn felly mae modd dadlau a yw strategaethau asesu ar gyfer dysgu yn gallu gweithio  yn effeithiol gan wrth edrych ar y dystiolaeth yma nid yw’r strategethau sydd yn cael i ddefnyddio ar lawr yr ystafell ddosbarth yn gweithio gyda phob disgybl. Am y rheswm yma efallai bydd rhai disgyblion yn y dosbarth ddim yn ymwneud gyda’r strategaethau, am hyn felly sut mae modd sicrhau cynnydd i bawb yn y dosbarth os nad oes modd asesu rhai disgyblion yn y dosbarth. Serch hyn anghytuna’r athronydd Sadler gyda’r farn yma gan ddweud “Reforming assessment practices would increase the likelihood that more students achive higher grades” (Sadler, 2016). Gan wrth asesu plant yn aml mae’n caniatau i athrawon i wybod os mae’r disgyblion wedi deall y gwaith neu a oes angen cymorth ychwanegol arnynt er mwyn deall. Mae’n sicrhau bod athrawon yn gallu teliwra gwaith penodol i’r disgyblion ac addasu eu ffordd o addysgu i gwrdd a anghenion pob disgybl. Er hyn gellid dadlau nad yw lefelau gallu disgyblion y Deyrnas Unedig wedi gwella wrth ddefnyddio strtaegaethau asesu ar gyfer dysgu gan bod y Deyrnas Unedig chweched o fewn addysg fyd-eang gyda gwledydd yn gyfandir Asia yn perfformio llawer gwell (BBC News, 2012). Mae’r gwledydd yma yn defnyddio arholiadau i asesu gallu a datblygiad eu disgyblion ac wrth wneud maent yn cael canlyniadu gwell, felly a oes angen ail ystyried y ffordd rydym yn asesu plant yng Nghymru er mwyn cyrraedd lefelau addysg gwledydd yng nghyfandir Asia? Er hyn dywed nifer nad yw arholiadau yn ffordd dda o hybu datblygiad yn addysg plant  gan “When students get poor grades without explanation of what can be done to improve performance, the effect can be detrimental” (Coe, et al, 2014, tud 136). Mae’r disgyblion yn gallu colli hunan hyder gan nid ydynt yn gwybod sut i wella a datblygu gan does dim esboniad am sut i wneud hyn felly bydd y disgyblion yn colli ffudd yn eu hunan ac yn eu tro bydd y disgyblion yma yn colli didoordeb yn addysg eu hunan gan nad ydynt yn gwybod sut i ddatblygu ymhellach. Cytuna’r athronydd Dewey bod gan asesu ar gyfer dysgu buddianau gan bod gan y disgyblion rhan flaenllaw yn addysg eu hun. Dywed ei ddamcaniaeth dylai dysgwyr cymryd rhan mewn gwersi nid eistedd fel gwylwyr a dyma yn union beth mae asesu ar gyfer dysgu yn gwneud mae’n sicrhau bod y disgyblion yn cymryd rhan ac wrth wneud hyn mae modd i athrawon eu asesu (Aubrey, Riley, 2022).  Er hyn a oes modd cwestiynu a yw asesu ar gyfer dysgu yn gallu cael effaith negyddol ar ein disgyblion gan eu bod nhw yn teimlo eu bod nhw yn cael i brofi a eu asesu trwy’r amser. Os eu bod nhw yn cael cwestiwn yn angwhywir neu yn dangos carden coch i ddweud eu bod nhw ddim yn deall rhywbeth maent yn gallu teimlo yn israddol ac wrth deimlo fel hyn mae’n dinistrio eu hunan hyder (Smith, 2014). Nid yw’r disgyblion yma yn teimlo eu bod nhw yn gallu ymlacio yn yr ystafell ddosbarth gan eu bod nhw yn poeni trwy’r amser. Sut mae hyn yn mynd i sicrhau cynnydd ymysg y disgyblion os eu bod nhw yn poeni trwy’r amser eu bod nhw yn mynd i gael rhywbeth yn anghywir. A ydyn felly yn dysgu ein disgyblion bod cael rhywbeth yn anghywir yn rhywbeth negyddol, wrth neud hyn a ydyn yn rhwystro datblygiad ein disgyblion. Wrth ddefnyddio strategaethau asesu ar gyfer dysgu mewn gwersi mae’n caniatau i athrawon i wirio cynnydd disgyblion ac i fesur cynnydd disgyblion. Cytuna’r awduron Paul Black a Dylan William  bod hyn yn hollbwysig  gan ddweud “Teachers need to know about their pupils progess and difficulties so they can adapt their own work to meet pupils needs” (Black, Williams, 1998, tud 70.) Serch hyn a oes modd dibynnu ar dystiolaeth fel hyn i ddod i gasgliad ar effeithiolrwydd strategaethau asesu ar gyfer dysgu gan cafodd  “Inside the black box”  i ysgrifennu yn 1998 ac mae amseroedd wedi newid ac mae byd addysg wedi datblygu hefyd. Yn ogystal mae’r llyfr yma yn ffocysu ar system addysg y UDA ac nid Cymru felly sut mae modd sefydlu barn ar asesu ar gyfer dysgu os nad ydynt yn gyfarwydd a systemau addysg ar draws y byd a sut mae asesu ar gyfer dysgu yn gweithio yn y sefydliadau yma. Nid ydynt yn gyfarwydd a chwricilwm Cymru ac nid ydynt yn ymwybodol am y newidiadau ar datblygiadau sydd wedi gorfod digywdd er mwyn sicrhau cynnydd ac i gefnogi pobl ifanc i ddatblygu safonau uwch (Llywodraeth Cymru 2020). Serch hyn mae’r awdur Claire Gadsby yn poeni bod asesu ar gyfer dysgu yn colli eu ystyr a bod athrawon yn defnyddio’r strategaethau er mwyn cyflawni nod ac i lenwi llygaid yn lle defnyddio’r strategaethau er fudd y disgyblion er mwyn sicrhau datblygiad, am hyn felly nid yw’r maes wedi datblygu (Gadsby, 2012). Felly mae angen sicrhau wrth ddefnyddio asesu ar gyfer dysgu bod angen bod yn ofalus ac sicrhau bod y strategaethau yn gweithio gyda’r dosbarth. Mae nifer o gryfderau a gwnedidau wrth archwilio’r maes yma felly mae angen sicrhau bod y strategaethau yn cael i ddefnyddio er fudd y disgyblion. Mae angen defnyddio offer ac arfer asesu effeithiol er mwyn sicrhau cynnydd a datblygiad ymysg y disgyblion (Canllawiau Cwricilwm i Gymru, 2020).
Llythrennedd, iaith a chyfathrebu:
Y maes dysgu a phrofiad cyntaf penderfynais gynllunio gwers o amgylch oedd llythrennedd iaith a chyfathrebu. Penderfynais ffocysu ar y maes dysgu a phrofiad yma gan credaf bod y maes yma yn cynnig ystod eang o gyfleoedd i ddisgyblion i ddatblygu nifer o sgiliau buddiol, megis datblygu’r sgîl o greadigrwydd, ysgrifennu, cyfathrebu a datblygu eu sgiliau meddwl ymhellach. Mae’r sgiliau yma yn caniatau i ddysgwyr i gyflawni nod cwricilwm Cymru sef i fod yn ddysgwyr uchelgeisiol, mentrus, gwybodus ac iach. Roedd hyn yn rhywbeth holl bwysig i mi gyflawni. Penderfynais cael y plant i ysgrifennu cerdyn post o Batagonia i Gymru gan nid oedd y disgyblion wedi cael y cyfle i wneud hyn o’r blaen felly roeddwn eisiau ehangu eu dychymyg ymhellach a datblygu eu sgiliau ysgrifennedig wrth ysgrifennu mewn ffordd newydd. Roedd yn rhwydd i gynnwys strategaethau asesu ar gyfer dysgu yn y wers gan roedd nifer o gyfleoedd yn y wers i ail ymweld a wybodaeth o wersi flaenorol gan dyma’r wers olaf ar ôl cyfres o wersi iaith ar sut i ysgrifennu cerdyn post. Felly wrth fynd ati i feddwl sut roedd modd cynnwys asesu ar gyfer dysgu yn y wers benodol yma penderfynais mae’r ffordd orau oedd i gynnwys cwestiynu. Mae cwestiynu yn dod o dan yr elfen cwestiynu ac ansawdd y cwestiynu. Roedd cynnwys y strategaeth cwestiynu yn y wers benodol yma yn rhwydd gan roedd modd i mi gwestiynu’r disgyblion ar ddechrau’r wers am eu gwybodaeth flaenorol or pwnc; roedd modd i mi gwestiynu yn ystod y wers i wirio cynnydd ac ar ddiwedd y wers i fesur cynnydd (Gershon, 2013). Roedd hyn yn hollbwysig i mi wneud er mwyn sicrhau bod pob disgybl ar y trywydd cywir ac bod pob un ohonynt yn derbyn yr addysgeg orau ac yn cael y cyfle i ddatblygu ymhellach. Trwy gwestiynu roeddwn yn sgaffaldio y dysgu i’r disgyblion er enghraifft roedd cyfleoedd i ail ymweld a gwybodaeth cyn gwneud y dasg roedd hyn yn sicrhau nad oedd y disgyblion yn cael i orlwytho a gwybodaeth newydd. Cytuna’r seicolegydd Vygotsky mae dyma’r ffordd orau o ddysgu gan ddweud “Gall sgaffaldio hyrwyddo datblygiad yn ogystal a chaffael mwy o wybodaeth” (Siencyn, 2008, tud 142).  Mae cwestiynu yn caniatau i ddisgyblion i fod yn rhan o’r wers. Mae’n caniatau iddynt i fynegi eu syniadau ar lafar yn ogystal mae’n darparu’r cyfle i glywed syniadau eu ffrindiau sydd efallai yn wahanol i eu syniadau nhw (Chiles, 2020). Serch hyn mae gwendidau wrth ddefnyddio cwestiynu fel strategaeth er enghraifft pan yn cwestiynu’r dosbarth cyfan nid oes modd gwahaniaethu’r cwestiynau. Mae hyn felly yn arwain at grwpiau isel eu gallu ddim yn deall sut i ateb y cwestiynau ac efallai bydd grwpiau mwy abl a thalentog yn gweld y cwestiynau rhy rhwydd ac felly yn colli diddordeb yn y wers. Os yw hyn yn digwydd nid oes modd asesu y disgyblion yma yn effeithiol gan nid oes modd gwybod os eu bod nhw ddim wedi deall y gwaith, wedi colli diddordeb yn y wers neu ddim yn deall y cwestiwn neu’r gwaith o gwbl. Dywed y seicolegydd Carol Ann Tomlinson bod hi’n bwysig ein bod ni yn gwahaniaethu cwestiynau er mwyn sicrhau bod pob disgybl yn cael cyfle cyfartal i ddeall y cwestiwn ac felly bod modd i bob disgybl ateb y cwestiwn (Tomlinson, 2018). Mae’n bwysig felly i deliwra y cwestiynau i gwrdd a anghenion pob disgybl yn y dosbarth gan “The better learners are able to manage their learning, the better they learn” (Sherrington, Cavigloli, 2020, tud 29). Felly mae angen bod yn ofalus wrth ddefnyddio cwestiynu fel strategaeth asesu ar gyfer dysgu gan sicrhau ein bod yn gwahniaethu y cwestiynau i gwrdd a angehnion pob disgybl er mwyn sicrhau ein bod yn gallu asesu datblygiad y disgyblion yn effeithiol.
Gwyddoniaeth a Thechnoleg
Penderfynais mae’r maes dysgu a phrofiad nesaf roeddwn yn mynd i ffocysu ar oedd gwyddoniaeth a thechnoleg. Nid oedd y dosbarth wedi derbyn llawer o wersi gwyddoniaeth a thechnoleg dros y flwyddyn fell penderfynais fy mod yn mynd i gynllunio gwers o amgylch y maes yma er mwyn sicrhau bod y disgyblion yn cael y cyfle i ddatblygu, dysgu sgiliau newydd a gwneud penderfyniadau gwybodus am eu gweithredoedd yn y dyfodol (Llywodraeth Cymru, 2020). Felly penderfynais cynllunio y wers hwylus yma lle roedd angen i’r disgyblion i adeiladu llong Mimosa allan o ddeunyddiau gwahanol megis ffuniau lollipop neu papur tisw. Ar ôl adeiladu’r llong roedd angen i’r disgyblion i weld os oedd modd i’r llong arnofio ar ddŵr. Er mwyn asesu’r disgyblion yn y wers yma penderfynais mae’r ffordd orau gan bod y wers mor ymarferol oedd i ddefnyddio cardiau dealltwriaeth i fesur hyder a gallu’r disgyblion cyn gwneud y dasg ac ar ôl cwblhau’r dasg. Roedd pob plentyn yn y dosbarth yn derbyn pecyn o gardiau. O fewn y pecyn mae cardiau, coch, melyn a gwyrdd. Mae’r plant yn gallu defnyddio’r cardiau o fewn y wers er enghraifft os mae’r plentyn yn dangos y garden werdd mae’n meddwl eu bod nhw yn hyderus i fynd ati i wneud y dasg. Fodd bynnag, os maen nhw yn dangos y garden felen mae angen cymorth arnynt i fynd ati i gwblhau’r dasg. Os maen nhw yn dangos y garden goch dydy nhw ddim yn deall y dasg o gwbl ac mae angen ymyrraeth arnynt. Mae defnyddio’r cardiau yn ffordd syml o fesur datblygiad unigolyn trwy gydol gwers (Smith, 2014).  Mae modd gwneud hyn ar lafar ond penderfynais bod defnyddio y cardiau y ffordd mwy effeithiol o aseu gan nad oedd angen iddyn nhw i ofyn am help ar lafar dim ond dangos y cerdyn.  Mae gen i nifer o ddisgyblion yn y dosbarth sydd yn gweld gofyn am help ar lafar yn anodd gan eu bod nhw ddim eisiau dangos i ddisgyblion eraill y dosbarth eu bod nhw yn gweld y gwaith yn anodd. Felly roedd y cardiau yma yn gweithio yn effeithiol iawn gyda’r disgyblion penodol yma gan roedd y cardiau yn fwy preifat. Serch hyn mae gwedidau hefyd yn gallu datblygu wrth ddefnyddio’r strategaeth yma ar lawr y dosbarth megis mae disgyblion yn gallu copio ymddygiad eu gilydd er enghraifft gan bod ei ffrind wedi dangos carden gwyrdd mae nhw yn mynd i ddangos carden gwyrdd hefyd. Dywed y seicolegydd Albert Bandura bod plant yn efelychu gweithredoedd eu gilydd trwy wylio eu gilydd ac felly yn newid eu ymddygiad er mwyn bod fel rhywun arall (Bates, 2019). Am hyn felly gellid cwestiynu a yw cardiau dealltwriaeth yn fodd effeithiol o asesu gallu disgyblion gan os yw disgyblion yn efelychu gweithredoedd eu gilydd ac yn dangos cardiau gan bod eu ffrindiau yn dangos yr un garden does dim modd asesu os yw’r disgybl wedi datblygu yn y maes neu eisiau copio gweithredoedd eu ffrind. Er hyn mae modd goresgyn y broblem yma er enghraifft wrth sicrhau wrth ddefnyddio y cardiau bod y disgyblion yn cau eu llygaid fel nad oes modd iddynt gweld pa garden mae eu ffrind yn dangos ac felly nid oes modd iddynt efelychu ymddygiad eu ffrind. Wrth wneud y newid yma bydd modd asesu datblygiad y disgyblion yn effeithiol.
Y Dyniaethau: 
Creu llinell amser am ddigwyddiadau a dyddiadau pwysig y Cymry yn ymfudo i Batagonia oedd y wers olaf. Mae’r wers yma yn dod o dan y maes dysgu a phrofiad y dyniaethau. Mae’r wers yma yn caniatau i’r disgyblion i ddatblygu nifer helaeth o sgiliau megis creadigrwydd a trefnu gwybodaeth. Roedd y disgyblion yn dod i ben gyda’r thema yma felly penderfynais mae’r ffordd orau i orffen y thema oedd i greu llinell amser ac ail ymweld ar holl wybodaeth o’r gwersi flaenorol. Penderfynais cael y disgyblion i greu y llinell amser ar gyfriadur er mwyn datblygu eu sgîl o gymhwysedd digidiol. Roeddwn eisiau cael y disgyblion i geisio gwneud y dasg yn annibynnol felly penderfynais mae’r ffordd orau o wneud hyn oedd i gyflwyno meini prawf llwyddiant i’r disgyblion. Mae’r strategaeth asesu ar gyfer dysgu yma yn dod o dan yr elfen rhannu meini prawf llwyddiant. Mae buddianau amlwg wrth drafod a chyflwyno meini prawf i’r disgyblion megis mae’n cynnig dealltwriaeth well i’r disgyblion o beth yw gofynion y dasg a beth sydd angen cynnwys yn y gwaith i sicrhau bod y gwaith o’r safon orau ac felly yn gwella eu dealltwriaeth o’r dasg. Os nad yw disgyblion yn deall gofynion y dasg mae disgyblion yn gallu bod yn fwy tebygol o dorri ar draws gan nad ydynt yn gwybod beth i wneud (Llywodraeth Cymru, 2010). Roedd creu meini prawf ar y cyd gyda’r disgyblion yn caniatau i’r disgyblion i arwain y dysgu ac mae hyn yn holl bwysig gan bod y disgyblion yn cymryd cyfrifoldeb o addysg eu hun. Cytuna’r seicolegydd addysg Maria Montessori bod hi’n allweddol i adael i ddisgyblion arwain y dysgu er mwyn datblygu eu sgil o allu gweithio a datblygu yn annibynnol (Gray, Mcblain , 2015). Ar ddiwedd y wers roedd angen i’r disgyblion asesu gwaith eu gilydd trwy gyfeirio at y meini prawf llwyddiant. Mae asesu cyfoedion yn dod o dan yr elfen asesu ar gyfer dysgu asesu/asesu cyfoedion. Mae asesu cyfoedion yn caniatau i ddisgyblion “develop a broader view of how questions can be answered, how tasks can be completed and what methods their peers are employing” (Gershon, 2013, tud 49). Er bod gan asesu cyfoedion cryfderau amlwg mae hefyd gwendidau yn gallu datblygu wrth ddefnyddio’r strategaeth benodol yma er enghraifft mewn rhai ysgolion nid yw’r disgyblion wedi cael i hyfforddi i asesu cyfoedion yn effeithiol. Os yw hyn yn digwydd mi all arwain at ddisgyblion yn marcio darnau o waith yn gywir er bod yr ateb yn anghywir gan eu bod nhw ddim yn deall sut i farcio’r gwaith yn effeithiol (Llywodraeth Cymru, 2010). Yn ogystal sut mae modd sicrhau cyfiawnder wrth asesu cyfoedion gan bydd rhai disgyblion yn marcio gwaith eu ffrindiau ac felly yn penderfynu rhoi marc uchel iawn tra bydd rhai disgyblion yn y dosbarth yn marcio gwaith rhywun nad ydynt yn agos i ac felly yn penderfynu rhoi marc isel “fairness may not be maintained because extroverted students can be usually marked higher and quieter students got marked down” (world press, 2017,tud 1). A yw’r disgyblion sydd wedi cael marc gwael gan eu ffrind yn mynd i deimlo yn israddol ac yn gallu colli hunan hyder heb angen a yw hyn felly yn mynd i rhwystro datblygiad rhai unigolion yn y dosbarth. Felly wrth ddefnyddio asesu cyfoedion mae angen bod yn ofalus iawn ac sicrhau bod y disgyblion yn y dosbarth wedi cael yr hyfforddiant cywir ar sut i asesu yn effeithiol cyn mynd ati i asesu gwaith eu cyfoedion. Bydd hyn yn sicrhau tegwch ac yn caniatau i bob disgybl yn y dosbarth i gael y cyfle orau i ddatblygu ymhellach.
Felly i gloi mae’n amlwg bod gan strategaethau asesu ar gyfer dysgu nifer o fuddiananu. Mae’r strategaethau yn sicrhau bod pob plentyn yn cael yr un cyfle i ddatblygu ac mae hyn yn holl bwysig wrth ystyried efallai nad yw rhai plant yn cael y cyfleoedd yma yn y cartref. Mae’n canitau i athrawon monitro datblygiad plentyn yn yr ystafell ddobarth a thrwy weud hyn sicrhau eu bod yn cynnig yr addysgeg orau i’r plant yma er mwyn sicrhau datblygiad sylweddol. Wrth gynllunio tair gwers a oedd yn cynnwys strategaethau asesu ar gyfer dysgu mi welais nifer o fanteision amlwg er enghraifft wrth sicrhau fy mod yn cynnwys y strategaethau roeddwn yn rhoi buddiananu y disgyblion yn gyntaf. Er enghraifft nid oeddwn yn ffocysu yn ormodol ar fwriad y wers ond roeddwn yn ffocysu ar darparu cyfleoedd i ddisgyblion i ail ymweld a wybodaeth yn ogytsal a darparu cyfleoedd iddynt i ddangos os eu bod nhw yn deall y wybodaeth a bwriad y wers neu a oes angen cymorth ychwanegol. Mae hyn yn hollbwysig er mwyn codi hunan hyder disgyblion mewn maes penodol (Clarke, 2002).  Serch hyn wrth gynllunio roeddwn yn teimlo ar adegau roeddwn yn gorlwytho’r gwersi gyda strategaethau asesu ar gyfer dysgu er mwyn cyflawni nod. Credaf wrth wneud hyn mi all disgyblion teimlo wedi llethu gan startegaethau. Bydd y disgyblion yn teimlo fel eu bod yn cael eu asesu yn gyson ac mae hyn yn gallu bod yn rhywbeth negyddol enwedig i’r disgyblion sydd ddim yn magu llawer o hunan hyder. Felly yn y dyfodol hoffaf sicrhau fy mod yn dod i adnabod fy nosbarth er mwyn sicrhau fy mod yn cynnwys strategaethau asesu ar gyfer dysgu sydd yn gweithio. Hoffaf sicrhau fy mod yn gofyn am lais y dysgwyr er mwyn cyflawni’r safon SAC o ddysgwyr yn arwain y dysgu yn ogystal er mwyn sicrhau fy mod yn gosod eu buddianau nhw cyn popeth arall. Ar sail y drafodaeth yma rydw i wedi dod i’r casglaid er bod nifer o gryfderau mawr wrth ddefnyddio strategaethau asesu ar gyfer dysgu mewn gwersi bod angen bod yn wiliadwrus hefyd gan bod nifer o wnedidau amlwg wedi codi. Mae angen i ysgolion ledled Cymru sicrhau bod y strategaethau maent yn defnyddio yn y dosbarth yn gweithio gyda’u disgyblion nhw er mwyn sicrhau bod pob disgybl yn derbyn chwarae teg. Wrth wneud hyn bydd  modd i ysgolion ledled Cymru cyflawni nod Cwricilwm Cymru sef i greu dinasyddion uchelgeisiol, mentrus, gwybodus ac iach.

	Darpar athro: 
	Mared Haf Connick
	Dosbarth / Grŵp 
	Blwyddyn 4 a 5

	MDPh neu Bwnc:
	Ieithoedd, Llythrennedd a Chyfathrebu
	Dyddiad (sylwer y gall y sesiwn hon fod yn un barhaus):
	7fed o Rhagfyr 2023

	Cysylltiadau ystyrlon â’r Cwricwlwm (Datganiadau o’r Hyn sy’n Bwysig, Disgrifiadau dysgu, y cwricwlwm ‘blaenorol’...)
	Yr hyn sy’n bwysig 4-Mae llenyddiaeth yn tanio’r dychymyg ac yn ysbrydoli creadigrwydd.
Cam cynnydd 3-  Rwy’n gallu cynnig sylwadau ar lenyddiaeth a gwneud cysylltiadau rhwng yr hyn rwy’n ei glywed, ei ddarllen a’i weld.
Rwy’n gallu defnyddio’r hyn rwy’n ei wybod am arddulliau ysgrifennu a nodweddion gwahanol genres llenyddol er mwyn creu fy ngwaith fy hun.
Rwy’n gallu defnyddio fy nychymyg ac arbrofi gydag iaith i greu fy llenyddiaeth fy hun.


	Cysylltiadau ystyrlon ar draws y Cwricwlwm (Cysylltiadau â MDPhau eraill neu’r Fframweithiau sgiliau trawsgwricwlaidd)
	Fframwaith llythrennedd
Cam cynnydd 3-
Rwy’n gallu gwrando ar eraill ac ymateb iddyn nhw drwy ofyn cwestiynau a gwneud sylwadau sy’n canolbwyntio ar resymau, goblygiadau a’r camau nesaf, rwy’n gallu gwrando, deall, dehongli ac adalw ystyr gyffredinol yr hyn rwyf wedi’i glywed.
Rwy’n gallu gofyn ac ateb cwestiynau, gan adeiladu ar syniadau pobl eraill mewn trafodaethau.
Rwy’n gallu ysgrifennu yn ddarllenadwy ac yn rhugl.

Maes Dysgu a Phrofiad:

Y Celfyddydau Mynegiannol
Yr hyn sy’n bwysig 3: Mae creu yn cyfuno sgiliau a gwybodaeth , gan dynnu ar y synhwyrau , ysbrydoliaeth a’r dychymyg.
Cam cynnydd 3-Rwy’n gallu cyfuno fy ngwybodaeth, profiad a dealltwriaeth i gynllunio a chyfleu fy ngwaith creadigol ar gyfer ystod o gynulleidfaoedd, dibenion a chanlyniadau.

Y Dyniaethau:
Yr hyn sy’n bwysig 1-Mae ymholi, archwilio ac ymchwilio yn ysbrydoli chwilfrydedd am y byd, ei orffennol, ei bresennol a’i ddyfodol.
Cam cynnydd 3- Rwy’n gallu defnyddio fy mhrofiadau gwybodaeth a chredoau i gynhyrchu syniadau.


	Targedau Personol (targedau a’r effaith ganlyniadol ar ddysgu – cyfeiriwch at unrhyw dargedau sydd wedi’u nodi yn y dyddlyfr dysgu neu gyfarfod adfyfyrio wythnosol a disgrifiwch yr effaith a ddymunir ar ddysgu)
Fy nharged yr wythnos yma yw sicrhau fy mod yn cymryd cyfrifoldeb o’r dosbarth trwy wneud y gofrestr yn foreuol. Mae hwn yn sicrhau bod y disgyblion yn cael cysondeb o ddechrau i ddiwedd y wers ac yn ymwybodol mae y fi fydd yn eu haddysgu.

	Bwriad Dysgu
‘Dylai hyn ganolbwyntio ar y dysgu gan y disgyblion yn ystod y wers, yn hytrach na’r hyn y byddant yn ei wneud, a dylai fod yn fyr, yn gyraeddadwy ac yn fesuradwy.’ (Crichton, H., a Mcdaid, A. 2016 t. 196)

	Disgyblion yn llwyddo i ysgrifennu cerdyn post yn annibynnol ac ail ymweld â gwybodaeth flaenorol o’r gwersi diwethaf.

	Meini prawf llwyddiant 
Yr hyn mae angen i’r disgyblion ei ddangos i fodloni’r Bwriad Dysgu yn llwyddiannus.

	· Disgyblion i ail ymweld â gwybodaeth o’r gwersi blaenorol.
· Disgyblion i geisio ateb y cwestiynau a ofynnir.
· Disgyblion i gynnwys nodweddion cerdyn post da yn eu gwaith.
· Disgyblion i ddilyn y Meini Prawf llwyddiant sydd yn cael eu dosbarthu iddynt.

	Cynllunio ar gyfer camsyniadau:
Defnyddiwch yr adran hon i ragweld gwallau a chamddealltwriaethau disgyblion a’r ymatebion yr ydych yn bwriadu eu rhoi iddynt.

	Rhai disgyblion yn cael anhawester ysgrifennu cerdyn post. Felly er mwyn osgoi hyn byddaf wedi sicrhau fy mod wedi gwahaniaethu’r dasg yn briodol yn seliedig ar gallu grwpiau penodol. Yn ogystal bydd matiau iaith wedi dosbarthu ar y byrddau er mwyn cynnig cymorth ychwanegol i’r disgyblion.








	
DILYNIANT ADDYSGU A DYSGU
(Ychwanegwch neu dynnu rhesi isod fel y bo’n briodol)


	
Amseru:
Rhannwch yr amseru yn grwpiau os yw’n briodol. Gwnewch yn siŵr fod disgyblion yn mynd ati i ‘wneud’ yn gyflym a bod y cyfnodau pontio’n cael eu hystyried

	
Rôl yr athro a’r staff cymorth:
e.e. cwestiynau allweddol, adalw dysgu blaenorol, modelu ac esboniadau, gwirio dealltwriaeth, defnydd a fwriedir o oedolion ychwanegol 

Dewis o fodel addysgegol neu o’r 12 egwyddor addysgegol
	
Y dysgu gan y disgyblion a’r gweithgareddau:
Beth fydd y disgyblion yn dysgu ei wneud a pha weithgareddau / adnoddau fydd yn hwyluso hyn?

Cyfeiriwch at y ddogfen Dysgu Sylfaen i gael manylion y ddarpariaeth.
	
Strategaethau Cynhwysol (yn cynnwys gwahaniaethu):

Y rhesymau dros sgaffaldio a manylion hynny. 

Mathau o gynrychiolaeth mewn tasgau.
	
Gwiriwch beth mae disgyblion yn ei wybod, yn ei ddeall, ac yn gallu ei wneud:
Cwestiynau allweddol, mathau o ymarferion adalw, cyfleoedd i hunanasesu ac asesu cymheiriaid, cyfleoedd marcio byw, adborth a fwriedir.



	Cyflwyniad

	I ddechrau’r wers byddaf yn dangos clip fidio o Fabio o Batagonia yn siarad â’r disgyblion fel bachyn i ddechrau’r wers. Yna byddaf yn gofyn i’r disgyblion i adalw gwybodaeth o’r gwersi blaenorol. Byddaf yn rhoi dwy funud i’r disgyblion i greu map meddwl am nodweddion cerdyn post da. Bydd y cynorthwydd dosbarth yn gweithio gyda’r grŵp seren er mwyn cynnig cymorth ychwanegol. Yna byddaf yn cyflwyno nod y wers i’r disgyblion. Byddaf yna yn gofyn i’r disgyblion i ddarllen dau enghraifft o gerdyn post a dewis pa un o’r ddau sydd orau a pham. Byddaf yn cyflwyno ac yn trafod y Meini Prawf Llwyddiant ar gyfer y dasg gyda’r disgyblion.
I orffen rhan yma o’r wers byddaf yn gofyn cyfres o gwestiynau er mwyn sicrhau eu bod nhw yn hyderus i fynd ati i ysgrifennu cerdyn post yn annibynnol.
	Yn ystod yr adeg yma bydd y disgyblion yn gwrando ar y cyflwyniad.

Disgyblion i adalw gwybodaeth o’r wers flaenorol trwy wneud map meddwl nodweddion cerdyn post da.

Disgyblion i ddewis pa gerdyn post sydd orau a pham.

Disgyblion i geisio ateb y cwestiynau.

	Map meddwl wedi cael i wahaniaethu ar gyfer y grŵp seren.
	Cwestiynu 



	Tasg ffocws

	Yn ystod yr adeg yma byddaf yn holi cwestiynau i’r disgyblion er enghraifft beth yw’r peth cyntaf sydd angen i ni ysgrifennu ar gerdyn post?

Byddaf ar gael i gynnig cymorth i’r disgyblion os oes angen.

Byddaf yn marcio byw yn ystod yr adeg yma.
	Yn ystod yr adeg yma bydd disgwyl i’r disgyblion i ysgrifennu eu cerdyn post.

Bydd y disgyblion yn gorfod dilyn y Meini Prawf llwyddiant yn ogystal a’u cynllun o’r wers diwethaf er mwyn eu cynorthwyo i gwblhau’r dasg yn llwyddiannus.

Disgyblion yn gallu dal eu cardiau dealltwriaeth i fyny os fydd angen cymorth ychwanegol i gwblhau’r dasg.

	Taflenni wedi cael eu gwahaniaethu yn seliedig ar allu y disgyblion.
	Cwestiynu

Marcio byw

	
Clo


	Ar ddiwedd y wers byddaf yn gofyn i rhai disgyblion i ddarllen eu cerdyn post allan. Byddaf yn gofyn i’r disgyblion eraill i ddweud dau peth maent yn hoffi am y cerdyn post a un peth gall y person wella.

I orffen y wers byddaf yn gofyn I’r disgyblion i ddweud os ydynt wedi mwynhau ysgrifennu cerdyn post er mwyn sicrhau fy mod yn ymateb i lais y disgybl.

	
Rhai disgyblion i ddarllen eu  cerdyn post i’r dosbarth.

Disgyblion i gynnig dwy seren a dymuniad.


	
	Cwestiynu

Asesu Cyfoedion









	Darpar athro: 
	Mared Haf Connick
	Dosbarth / Grŵp 
	Blwyddyn 4 a 5

	MDPh neu Bwnc:
	Gwyddoniaeth a Thechnoleg

	Dyddiad (sylwer y gall y sesiwn hon fod yn un barhaus):
	7fed o Rhagfyr 2023

	Cysylltiadau ystyrlon â’r Cwricwlwm (Datganiadau o’r Hyn sy’n Bwysig, Disgrifiadau dysgu, y cwricwlwm ‘blaenorol’...)
	Yr hyn sy’n bwysig 1- Mae bod yn chwilfrydig a chwilio am atebion yn hanfodol i ddeall a rhagfynegi ffenomenau.
Cam cynnydd 3- Rwy’n gallu awgrymu canlwyniadau ar sail fy ngwaith ymchwil, rwy’n gallu gwerthudo dulliau er mwyn awgrymu gwellianau, rwy’n gallu mynd i’r afael â materion gwyddonol a thechnolegol i lywio fy marn fy hun.
Yn gyfranwyr mentrus, creadigol sydd yn cysylltu ac yn cymhwyso eu gwybodaeth a’u sgiliau i greu syniadau a chynhyrchion ac yn meddwl yn greadigol er mwyn ail- lunio a datrys problemau.

	Cysylltiadau ystyrlon ar draws y Cwricwlwm (Cysylltiadau â MDPhau eraill neu’r Fframweithiau sgiliau trawsgwricwlaidd)
	Fframwaith llythrennedd cam cynnydd 3- Rwy’n gallu gwrando ar eraill ac ymateb iddyn nhw drwy ofyn cwestiynau a gwneud sylwadau sy’n canolbwyntio ar resymau, goblygiadau a’r camau nesaf.

	Targedau Personol (targedau a’r effaith ganlyniadol ar ddysgu – cyfeiriwch at unrhyw dargedau sydd wedi’u nodi yn y dyddlyfr dysgu neu gyfarfod adfyfyrio wythnosol a disgrifiwch yr effaith a ddymunir ar ddysgu)
Fy nharged yr wythnos yma yw sicrhau fy mod yn cymryd cyfrifoldeb o’r dosbarth trwy wneud y gofrestr yn foreuol. Mae hwn yn sicrhau bod y disgyblion yn cael cysondeb o ddechrau i ddiwedd y wers ac yn ymwybodol mae y fi fydd yn eu haddysgu.


	Bwriad Dysgu
‘Dylai hyn ganolbwyntio ar y dysgu gan y disgyblion yn ystod y wers, yn hytrach na’r hyn y byddant yn ei wneud, a dylai fod yn fyr, yn gyraeddadwy ac yn fesuradwy.’ (Crichton, H., a Mcdaid, A. 2016 t. 196)

	Disgyblion yn llwyddo i ddefnyddio deunyddiau gwahanol er mwyn creu llong sy’n llwyddo i arnofio ar ddŵr.


	Meini prawf llwyddiant 
Yr hyn mae angen i’r disgyblion ei ddangos i fodloni’r Bwriad Dysgu yn llwyddiannus.

	· Disgyblion yn gweithio fel grŵp yn llwyddiannus.
· Disgyblion yn pigo deunyddiau gwahanol.
· Disgyblion yn cyfiawnhau pam eu bod nhw wedi dewis defnyddio’r deunyddiau yma.

	Cynllunio ar gyfer camsyniadau:
Defnyddiwch yr adran hon i ragweld gwallau a chamddealltwriaethau disgyblion a’r ymatebion yr ydych yn bwriadu eu rhoi iddynt.

	Disgyblion ddim yn cymryd y dasg o ddifri felly er mwyn osgoi hyn byddaf yn cerdded o amgylch y dosbarth er mwyn sicrhau bod pob grŵp ar dasg.



	
DILYNIANT ADDYSGU A DYSGU
(Ychwanegwch neu dynnu rhesi isod fel y bo’n briodol)


	
Amseru:
Rhannwch yr amseru yn grwpiau os yw’n briodol. Gwnewch yn siŵr fod disgyblion yn mynd ati i ‘wneud’ yn gyflym a bod y cyfnodau pontio’n cael eu hystyried

	
Rôl yr athro a’r staff cymorth:
e.e. cwestiynau allweddol, adalw dysgu blaenorol, modelu ac esboniadau, gwirio dealltwriaeth, defnydd a fwriedir o oedolion ychwanegol 

Dewis o fodel addysgegol neu o’r 12 egwyddor addysgegol
	
Y dysgu gan y disgyblion a’r gweithgareddau:
Beth fydd y disgyblion yn dysgu ei wneud a pha weithgareddau / adnoddau fydd yn hwyluso hyn?

Cyfeiriwch at y ddogfen Dysgu Sylfaen i gael manylion y ddarpariaeth.
	
Strategaethau Cynhwysol (yn cynnwys gwahaniaethu):

Y rhesymau dros sgaffaldio a manylion hynny. 

Mathau o gynrychiolaeth mewn tasgau.
	
Gwiriwch beth mae disgyblion yn ei wybod, yn ei ddeall, ac yn gallu ei wneud:
Cwestiynau allweddol, mathau o ymarferion adalw, cyfleoedd i hunanasesu ac asesu cymheiriaid, cyfleoedd marcio byw, adborth a fwriedir.



	Cyfwlyniad

	Yn ystod yr adeg yma byddaf yn gofyn i’r disgyblion cyfres o gwestiynau megis “pa deunyddiau i chin meddwl sydd yn mynd i arnofio gorau?”
Egluro’r dasg i’r disgyblion.
Ar ddiwedd yr adran yma byddaf yn gofyn I’r disgyblion i ddangos eu cardiadu dealltwriaeth i fyny er mwyn sicrhau eu bod nhw yn deall y dasg neu a oes angen esboniad pellach.
	Disgyblion yn gwrando ar y cwesiynau ac yn ateb os yn bosib.
Disgyblion i ddefnyddio eu cardiau dealltwriaeth.
	Enghreifftiau yn cael i ddangos ar y bwrdd gwyn.
	Disgyblion yn defnyddio eu cardiau dealltwriaeth.
Cwestiynu.

	Tasg ffocws


	Yn ystod yr adeg yma byddaf yn trafod y Meini Prawf Llwyddiant gyda’r disgyblion.
Byddaf yn cerdded o amgylch y dosbarth er mwyn sicrhau bod pawb ar dasg.
Byddaf yn gofyn cwestiynau i’r disgyblion ar lafar er mwyn sicrhau dealltwriaeth.
	Disgyblion yn gwneud y dasg fel grŵp.
Disgyblion yn ateb y cwestiynau a ofynnir.
Disgyblion yn dangos eu cardiau dealltwriaeth o soes angen cymorth ychwnanegol.
	Enghreifftiau yn cael i ddangos ar y bwrdd gwyn.
	Cwestiynu

Cardiau dealltwriaeth

	Cloi



	Er mwyn gorffen y wers byddaf yn gofyn i bob grŵp i geisio arnofio eu llong ar ddŵr.
Os nad yw’r llong yn arnofio byddaf yn gofyn cyfres o gwestiynau megis “Pam i chi’n meddwl nad yw’r llong yn arnofio?”
Er mwyn goffen y wers byddaf yn gofyn i’r disgyblion i ddefnyddio eu cardiau dealltwriaeth i ddangos i mi os eu bod nhw wedi mwynhau’r wers.
	Disgyblion i ddangos eu llongau ac esbonio pam eu bod nhw wedi dewis y deunyddiau yna i greu’r llong.
Disgyblion i ateb y cwestiynau a ofynnir.
Disgyblion i ddefnyddio eu cardiau dealltwriaeth.
	
	Cwestiynu
Cardiau dealltwriaeth
Marcio byw

	MDPh neu Bwnc:
	Y Dyniaethau
	Dyddiad (sylwer y gall y sesiwn hon fod yn un barhaus):
	7fed o Rhagfyr 2023

	Cysylltiadau ystyrlon â’r Cwricwlwm (Datganiadau o’r Hyn sy’n Bwysig, Disgrifiadau dysgu, y cwricwlwm ‘blaenorol’...)
	Yr hyn sy’n bwysig 1- Mae ymholi, archwilio ac ymchwilio yn ysbrydoli chwilfrydedd am y byd, ei orffennol, ei bresennol a’i ddyfodol.
Cam cynnydd 3-  Rwy’n gallu defnyddio dulliau priodol i gasglu gwybodaeth yn ymwneud â’m hymchwiliadau, ac rwy’n gallu dehongli’r wybodaeth a gasglwyd yng nghyd-destun cwestiwn yr ymchwiliad.
Yn ddinasyddion egwyddorol, gwybodus sydd yn wybodus am eu diwylliant, eu cymuned, eu cymdeithas a’r byd yn awr ac yn y gorffenol.

	Cysylltiadau ystyrlon ar draws y Cwricwlwm (Cysylltiadau â MDPhau eraill neu’r Fframweithiau sgiliau trawsgwricwlaidd)
	Fframwaith llythrennedd Cam cynnydd 3- Rwy’n gallu darllen geiriau a brawddegau o wahanl destunau gan ddefnyddio ystod o strategaethau i bennu ystyr.
Fframwaith Cymhwysedd Digidol Cam cynnydd 3- Rwy’n gallu creu a chynllunio gwaith yn anibynnol cyn dechrau ar dasg ddigidiol.

	Targedau Personol (targedau a’r effaith ganlyniadol ar ddysgu – cyfeiriwch at unrhyw dargedau sydd wedi’u nodi yn y dyddlyfr dysgu neu gyfarfod adfyfyrio wythnosol a disgrifiwch yr effaith a ddymunir ar ddysgu)
Fy nharged yr wythnos yma yw sicrhau fy mod yn cymryd cyfrifoldeb o’r dosbarth trwy wneud y gofrestr yn foreuol. Mae hwn yn sicrhau bod y disgyblion yn cael cysondeb o ddechrau i ddiwedd y wers ac yn ymwybodol mae y fi fydd yn eu haddysgu.

	Bwriad Dysgu
‘Dylai hyn ganolbwyntio ar y dysgu gan y disgyblion yn ystod y wers, yn hytrach na’r hyn y byddant yn ei wneud, a dylai fod yn fyr, yn gyraeddadwy ac yn fesuradwy.’ (Crichton, H., a Mcdaid, A. 2016 t. 196)

	Disgyblion yn llwyddo i greu llinell amser sy’n cynnwys dyddiadau pwysig Cymru yn symud i Batagonia ar gyfrifiadur.


	Meini prawf llwyddiant 
Yr hyn mae angen i’r disgyblion ei ddangos i fodloni’r Bwriad Dysgu yn llwyddiannus.

	· Disgyblion yn darganfod beth oedd y dyddiadau pwysig.
· Disgyblion yn dewis lluniau ar lein sy’n cyd fynd gyda’r ddigwyddiad.

	Cynllunio ar gyfer camsyniadau:
Defnyddiwch yr adran hon i ragweld gwallau a chamddealltwriaethau disgyblion a’r ymatebion yr ydych yn bwriadu eu rhoi iddynt.

	Disgyblion yn cael anhawster defnyddio’r cyfrifiadur felly er mwyn osgoi hyn byddaf yn esbonio ar ddechrau’r wers beth sydd angen gwenud.
Cyfrifaduron ddim yn gweithio os yw hyn yn gweithio byddaf yn gofyn i’r disgyblion i wneud y das gar bapur.


	
DILYNIANT ADDYSGU A DYSGU
(Ychwanegwch neu dynnu rhesi isod fel y bo’n briodol)


	
Amseru:
Rhannwch yr amseru yn grwpiau os yw’n briodol. Gwnewch yn siŵr fod disgyblion yn mynd ati i ‘wneud’ yn gyflym a bod y cyfnodau pontio’n cael eu hystyried

	
Rôl yr athro a’r staff cymorth:
e.e. cwestiynau allweddol, adalw dysgu blaenorol, modelu ac esboniadau, gwirio dealltwriaeth, defnydd a fwriedir o oedolion ychwanegol 

Dewis o fodel addysgegol neu o’r 12 egwyddor addysgegol
	
Y dysgu gan y disgyblion a’r gweithgareddau:
Beth fydd y disgyblion yn dysgu ei wneud a pha weithgareddau / adnoddau fydd yn hwyluso hyn?

Cyfeiriwch at y ddogfen Dysgu Sylfaen i gael manylion y ddarpariaeth.
	
Strategaethau Cynhwysol (yn cynnwys gwahaniaethu):

Y rhesymau dros sgaffaldio a manylion hynny. 

Mathau o gynrychiolaeth mewn tasgau.
	
Gwiriwch beth mae disgyblion yn ei wybod, yn ei ddeall, ac yn gallu ei wneud:
Cwestiynau allweddol, mathau o ymarferion adalw, cyfleoedd i hunanasesu ac asesu cymheiriaid, cyfleoedd marcio byw, adborth a fwriedir.



	Cyflwyniad

	Ar ddechrau’r wers byddaf yn gofyn i’r disgyblion i adalw ar y dysgu gorffenol rydym wedi gwneud am Batagonia megis “Beth oedd enw’r llong?”
Yn lle gofyn i’r disgyblion i rhoi llaw i fyny byddaf yn defnyddio ffiniau lollipop.
Byddaf yn rhoi cardiau allan I’r disgyblion ac ar y cardiau yma bydda digwyddiadau pwysig a dyddiadau ac bydd disgywl i’r disgyblion i drefnu’r digwyddiadau.
	Disgyblion i ateb y cwestiynau os mae eu enw nhw wedi cael i ddewis.
Disgyblion i drefnu’r cardiau yn gronolegol.
	Cardiau cronoleg
	Cwestiynau allweddol

	
Tasg ffocws

	Trafod Meini Prawf Llwyddiant y llinell amser gyda’r disgyblion.
Creu llinell amser ar y cyd gyda’r disgyblion.
Ar gael i gynnig cymorth os oes angen.
	Disgybilion i wrando ar ofynion y dasg.
Disgyblion i greu Meini Prawf Llwyddiant eu hun.
Disgyblion i wneud y dasg ar y cyfrifiadur.

	Enghraifft o linell amser ar y bwrdd gwyn.
	Meini Prawf Llwyddiant

	Cloi



	Er mwyn gorffen y wers byddaf yn gofyn I’r disgyblion i asesu cyfoedion gan ddefnyddio’r Meini Prawf Llwyddiant.
	Disgyblion yn darllen y Meini Prawf Llwyddiant a asesu cyfoedion.
	Meini Prawf Llwyddiant ar y bwrdd gwyn.
	Asesu Cyfoedion.




